แนวโน้มดัชนีเช้าลุ้นขึ้นต่อตามต่างประเทศ
นักวิเคราะห์ฯคาดตลาดหุ้นไทยเช้านี้มีโอกาสปรับตัวขึ้นต่อตามตลาดหุ้นต่างประเทศทั้งสหรัฐฯและยุโรป น้ำมันขึ้นหนุน  แต่ระยะยาวยังผันผวน
6 ต.ค. 2554

นักวิเคราะห์ฯคาดตลาดหุ้นไทยเช้านี้มีโอกาสปรับตัวขึ้นต่อตามตลาดหุ้นต่างประเทศทั้งสหรัฐฯและยุโรป น้ำมันขึ้นหนุน  แต่ระยะยาวยังผันผวน 
นายปริญทร์ กิจจาทรพิทักษ์ ผู้อำนวยการอาวุโสฝ่ายวิเคราะห์หลักทรัพย์ บล.เคทีบี (ประเทศไทย) กล่าวว่า ตลาดหุ้นไทยเช้านี้มีโอกาสปรับตัวขึ้นต่อ ในทิศทางเดียวกับตลาดหุ้นต่างประเทศทั้งสหรัฐฯและยุโรปที่ปรับตัวขึ้นเมื่อวานนี้ หลังตัวเลขเศรษฐกิจของสหรัฐฯออกมาค่อนข้างดี ซึ่งคงจะเป็น sentiment บวกต่อตลาดหุ้นเอเชียและตลาดหุ้นไทย ซึ่งในช่วงที่ผ่านมาตลาดหุ้นไทยก็ถูกผลกระทบจากปัจจัยภายนอกประเทศเป็นหลัก ประกอบกับ ราคาสินค้าโภคภัณฑ์ที่ปรับตัวขึ้นแรง โดยน้ำมันดิบพุ่งขึ้นไป 4 เหรียญฯ น่าจะเป็นอีกปัจจัยหนุนในวันนี้ แต่อย่างไรก็ตามมองว่าภาพในระยะไกลตลาดฯยังมีภาวะผันผวน แต่ถ้าเป็นระดับวันคงเป็นบวกพร้อมให้แนวรับ 860 จุด แนวต้าน 880 และ 885 จุด
"วันนี้น่าจะปรับตัวขึ้นต่อ อย่างเมื่อวานที่แผ่วลงจากบวก 15 จุด เหลือ 7 จุด ก็เพราะว่านักลงทุนบางส่วนยังกังวลกลับตลาดฯที่ยังมีความผันผวน จึงมีการ take profit ออกมา แต่พอวันนี้มีปัจจัยหนุนเข้ามาก็คิดว่าน่าจะมีแรงซื้อกลับเข้ามาอีกครั้ง"นายปริญทร์ กล่าว